Foto: Steve Marcus/Reuters Nissan direktorlar kengashi sobiq raisi Karlos Gon kompaniyani tark etgach, qo‘shimcha 70,8 million dollarni ishdan bo‘shaganda qonunga muvofiq beriladigan pul sifatida olishi kerak edi. Bu haqda NHK manbalarga tayangan holda xabar bermoqda. Telekanal ma’lumotlariga ko‘ra, bu miqdor Gonning rasmiy daromadi va u yashirgan pul o‘rtasidagi farqni tashkil qiladi. Ta’kidlanishicha, Gonning ishdan bo‘shaganda qonunga muvofiq beriladigan puli miqdori har yili 8,8 million dollarga oshgan. Shu bilan birga, 2010 yilga qadar Gon Nissan kompaniyasida yiliga 17,7 million dollar olgan. Eslatib o‘tamiz, avvalroq Nissan moliyaviy nayranglar sababli o‘z rahbarini ishdan haydashi ma’lum bo‘lgandi.